Kristin Moksnes

Kristin Moksnes (født 18. desember 1956) er en norsk journalist. Hun er særlig kjent fra NRK der hun har arbeidet som programleder og reporter i flere radioprogrammer.

Kristin Moksnes begynte i den første journalistjobben som 19-åring. Siden jobbet hun i Arbeiderbladet, ved siden av å studere norsk, kriminologi og historie. Deretter arbeidet hun fem år ved NRKs distriktskontor for Buskerud og Vestfold. Kristin Moksnes studerte ved Freie Universität Berlin. I 1989 begynte hun i redaksjonen i NRK P2s samfunnsmagasin Sånn er livet. Hun har også bidratt med innslag i P2s Verdibørsen og På livet laus. Da Sånt er livet ble byttet ut med Ekko, P2s daglige aktualitetsprogram om samfunn og vitenskap, i 2011, fortsatte hun der.

Referanser 

Norske radiojournalister
NRK-journalister
Fødsler i 1956